13/10/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de suplemento de crédito 2020-SUPLE-04 por importe de 100.000,00 euros, financiado con baixas por anulación, e de modificación da base 33.2 de execución do orzamento municipal para 2020

ANUNCIO DE APROBACIÓN DEFINITIVA DO EXPEDIENTE DE SUPLEMENTO DE CRÉDITO 2020-SUPLE-04 POR IMPORTE DE 100.000,00 EUROS FINANCIADO CON BAIXAS POR ANULACIÓN, E EXPEDIENTE DE MODIFICACIÓN DA BASE 33.2 DE EXECUCIÓN DO ORZAMENTO MUNICIPAL PARA O EXERCICIO 2020. O Pleno da Corporación municipal, en sesión extraordinaria celebrada o día 4 de setembro de 2020 aprobou inicialmente o expediente de modificación orzamentaria de suplemento de crédito 2020-SUPLE-04 dentro do vixente Orzamento municipal do ano 2020, financiado con baixas por anulación, e expediente de modificación da base 33.2 de execución do orzamento municipal para o exercicio 2020. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o texto do acordo relativo ao expediente de suplemento de crédito 2020-SUPLE-04 co resumo por capítulos do citado orzamento, unha vez incorporada a modificación de crédito aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo, e o expediente de modificación da base 33.2. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora das Facendas Locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses a contar dente a data de publicación deste edicto no BOP. Polo antedito, o texto do acordado é o seguinte: Primeiro.- Aprobar o expediente de suplemento de crédito co número 2020-SUPLE-04 con base ao contido do recollido no informe proposta que forma parte do expediente, por un monto total de CEN MIL EUROS (100.000,00 euros), financiado con baixas por anulación, co obxecto de: I. Incrementar en 50.000,00 € o importe máximo da subvención nominativa concedida a favor da entidade beneficiaria “CÁMARA OFICIAL DE COMERCIO INDUSTRIA Y NAVEGACIÓN DE SANTIAGO” co NIF de beneficiario “Q1573004G “ e obxecto “Programas formativos de alta eficacia dirixidos a persoas emprendedoras. Fomentar a cultura do emprendemento no concello de Santiago. Apoio servizos de consultaría empresarial ás persoas emprendedoras e ao tecido empresarial municipal”. II. Incrementar o crédito existente nas aplicacións 070 43200 4790000 (incremento de 25.000,00 €) e 070 43200 7700000 (incremento de 25.000,00 €) destinado á “convocatoria de axudas a mellora e innovación da restauración e hospedaxe compostelá Plan de reactivación do sector turístico covid-19” para atender ás numerosas solicitudes recibidas. Segundo.- Aprobar a modificación da base 33.2 das bases de execución do orzamento municipal para o exercicio 2020 relativo á relación de subvencións nominativas, no sentido de aumentar en 50.000,00 euros o importe máximo da subvención nominativa recollida a favor entidade beneficiaria “CÁMARA OFICIAL DE COMERCIO INDUSTRIA Y NAVEGACIÓN DE SANTIAGO” co NIF de beneficiario “Q1573004G “ e obxecto “Programas formativos de alta eficacia dirixidos a persoas emprendedoras. Fomentar a cultura do emprendemento no concello de Santiago. Apoio servizos de consultaría empresarial ás persoas emprendedoras e ao tecido empresarial municipal” a un novo importe máximo anual de 100.000,00 euros para este mesmo exercicio. Neste sentido, o cadro que recolle na base 33.2 de execución do orzamento 2020 a relación dos beneficiarios, finalidades e importes máximos das subvencións nominativas do exercicio 2020, deberá reflectir o seguinte beneficiario e co seguinte importe: Esta proposta de modificación da base 33.2 das BEO 2020 está suxeita á condición de que se aprobe e entre en vigor o expediente de suplemento de crédito 2020-SUPLE-04 proposto no apartado primeiro. O resumo por capítulos do citado orzamento, unha vez incorporada esta modificación de crédito, modalidade suplemento de crédito, baixo o expediente 2020-SUPLE-04, é o seguinte: O que se fai público para xeral coñecemento. Santiago de Compostela, 5 de outubro de 2020 A CONCELLEIRA DELEGADA DE ECONOMÍA e FACENDA Marta Abal Rodríguez